มันนี่ทูเดย์
นายผยง ศรีวณิช รองกรรมการผู้จัดการใหญ่ ผู้บริหารสายงาน สายงานธุรกิจตลาดเงินตลาดทุน ธนาคารกรุงไทย เปิดเผยว่า
8 ส.ค. 2558

กรุงไทยขายหุ้นกู้อนันดา
นายผยง ศรีวณิช รองกรรมการผู้จัดการใหญ่ ผู้บริหารสายงาน สายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารได้รับแต่งตั้งเป็นผู้จัดจำหน่ายหุ้นกู้ ประเภทด้อยสิทธิที่มีลักษณะคล้ายทุน ของบริษัท อนันดา ดีเวลลอปเม้นท์ มูลค่ารวมไม่เกิน 1,000 ล้านบาท จำหน่ายให้กับผู้ลงทุนสถาบัน ผู้ลงทุนรายใหญ่ เพื่อใช้สำหรับการจัดหาเงินทุน สำหรับการขยายธุรกิจ และเป็นเงินทุนหมุนเวียน เปิดให้จองซื้อวันที่ 14 ส.ค.และ 17-18 ส.ค. 
ทุนสำรองลด 100 ล้านเหรียญ
ธนาคารแห่งประเทศ (ธปท.) รายงานฐานะเงินทุนสำรองระหว่างประเทศ ณ วันที่ 31 ก.ค. อยู่ที่ 1.569 แสนล้านเหรียญสหรัฐ หรือประมาณ 5.521 ล้านล้านบาท ลดลง 100 ล้านเหรียญสหรัฐ จากสัปดาห์ก่อนหน้าทุนสำรองฯ อยู่ที่ระดับ 1.57 แสนล้านเหรียญสหรัฐ ส่วนฐานะซื้อเงินตราต่างประเทศล่วงหน้าสุทธิอยู่ที่ 1.76 หมื่นล้านเหรียญสหรัฐ ลดลง 800 ล้านเหรียญสหรัฐ